**ΤΙΤΛΟΣ ΚΤΗΣΗΣ**

* **ΓΕΝΙΚΑ**

Συναλλαγή προσώπων που δεν έχουν υποχρέωση απεικόνισης συναλλαγών στην Δ.Ο.Υ δηλαδή χωρίς έναρξη –ιδιώτες – που παρέχουν τις υπηρεσίες τους ευκαιριακά στους υπόχρεους απεικόνισης συναλλαγών ,δηλ. . επιχειρήσεις και ελευθέρους επαγγελματίες.

Η συναλλαγή του ιδιώτη και της επιχείρησης με Τίτλο Κτήσης μπορεί να πραγματοποιείται με την προϋπόθεση το εισόδημα που αποκτάται από τις συναλλαγές αυτές να μην υπερβαίνει στο σύνολο τις 10.000 ευρώ ετησίως .

Ο Τίτλος κτήσης εκδίδεται από υπόχρεο σε απεικόνιση συναλλαγών (ατομική επιχείρηση , εταιρεία, ελεύθερο επαγγελματία)προς ένα φυσικό πρόσωπο (ιδιώτη) που παρέχει υπηρεσίες ευκαιριακά και όχι κατά σύστημα ο όποιος δεν είναι υπόχρεος σε απεικόνιση συναλλαγών (βιβλία στην Δ.Ο.Υ.)

Ο Τίτλος Κτήσης εκδίδεται από τον υπόχρεο απεικόνισης συναλλαγών στο όνομα του ιδιώτη αναγράφοντας τις υπηρεσίες που παρείχε ο ιδιώτης στον επιτηδευματία ,εταιρία , ελεύθερο επαγγελματία

**ΠΡΟΣΩΠΑ ΠΟΥ ΑΣΦΑΛΙΖΟΝΤΑΙ ΜΕ ΤΙΤΛΟ ΚΤΗΣΗΣ**

Ασφαλίζονται όλα τα Φυσικά πρόσωπα (ιδιώτες)για τα οποία εκδίδεται ο τίτλος κτήσης

**ΔΕΝ ΑΣΦΑΛΙΖΟΝΤΑΙ ΜΕ ΤΙΤΛΟ ΚΤΗΣΗΣ**

Δεν μπορούν να ασφαλιστούν με τίτλο κτήσης τα πρόσωπα εκείνα που απασχολούνται με την διαδικασία έκδοσης και εξαργύρωσης εργόσημου Ν3863/2010 , ανεξάρτητα εάν προκύπτει υποχρεωτική ασφάλιση λόγω άλλης δραστηριότητας ή ιδιότητας μη σχετιζόμενης με τις αμειβόμενες με τίτλο κτήσης υπηρεσίες .

Παράδειγμα :εργάτες γης ,κατ’ οίκον απασχολούμενο προσωπικό ,απασχολούμενοι στην προώθηση προϊόντων.

**ΚΛΑΔΟΙ ΑΣΦΑΛΙΣΗΣ ΠΟΥ ΥΠΑΓΟΝΤΑΙ ΟΙ ΑΜΟΙΒΟΜΕΝΟΙ ΜΕ ΤΙΤΛΟ ΚΤΗΣΗΣ**

Τα πρόσωπα που αμείβονται για τις υπηρεσίες τους με τίτλο κτήσης καταβάλουν ασφαλιστικές εισφορές υπέρ ΕΦΚΑ .

Κύρια σύνταξη 13,33%

Υγειονομική περίθαλψη 6,95% (**●6,45% για παροχές σε είδος + ●0,50%για παροχές σε χρήμα )**

**ΤΡΟΠΟΣ ΥΠΟΛΟΓΙΣΜΟΥ ΤΩΝ ΑΣΦΑΛΙΣΤΙΚΩΝ ΕΙΣΦΟΡΩΝ**

Οι ασφαλιστικές εισφορές υπολογίζονται στην καθαρή αξία του εκδοθέντα τίτλου κτήσης , αφού πρώτα διενεργείται η ανάλογη παρακράτηση και αφαιρείται ο φόρος, μετά και την αφαίρεση οποίας άλλης ενδεχόμενης παρακράτησης.

**Οι ασφαλιστικές εισφορές επιβαρύνουν τους ίδιους τους αμειβόμενους με τίτλο κτήσης .**

**ΑΠΟΓΡΑΦΗ ΣΤΟΝ ΕΦΚΑ**

**● Για να πραγματοποιηθεί η απογραφή του συναλλασσόμενου με τίτλο κτήσης απαιτείται αντίγραφο της Σύμβασης Ή Υ.Δ. όπου δηλώνεται η πρόθεση παροχής υπηρεσιών αμειβομένου με Τίτλο Κτήσης**

Τα φυσικά πρόσωπα που θα έχουν συναλλαγή με τίτλο κτήσης σε περίπτωση που δεν έχουν αριθμό μητρώου στον ΕΦΚΑ δηλ. δεν έχουν απασχοληθεί στο παρελθόν με αυτό το καθεστώς οφείλουν να απογραφούν στο Ενιαίο Μητρώο ΕΦΚΑ του τόπου κατοικίας τους.

Δηλώνει ως ιδιότητα ο συναλλασσόμενος στον ΕΦΚΑ

**‘’αμειβόμενος με παραστατικό παρεχόμενων υπηρεσιών’’**

Χορήγηση βεβαίωσης από τον ΕΦΚΑ η όποια χορηγείται άπαξ.

Παραδίδεται στον εργοδότη για την παρακράτηση των απαιτούμενων ασφαλιστικών εισφορών.

Ο ασφαλισμένος επιτόπου παραλαμβάνει την σχετική βεβαίωση που εκδίδεται από το Μητρώο .

Ο εκδότης του τίτλου κτήσης , εάν δεν έχει απογράφει ως εργοδότης , οφείλει να ακολουθήσει την διαδικασία απογράφης από τον e –EFKA.

Οι εργοδότες που έχουν ήδη Αριθμό Μητρώου Εργοδότη συμπεριλαμβάνουν τους συναλλασσόμενους με τίτλο κτήσης στην ΑΠΔ που υποβάλλουν και για το υπόλοιπο προσωπικό .

**Υποβολή ΑΠΔ**

Πακέτο Κάλυψης :1111 & Κωδ. Τύπου Αποδοχών 94

**Δεν συμπληρώνονται ημέρες ασφάλισης .**

**ΥΠΟΛΟΓΙΣΜΟΣ ΑΣΦΑΛΙΣΗΣ**

Ο χρόνος ασφάλισης προκύπτει ως το πηλίκο της συνολικά καταβαλλόμενης εισφοράς για κύρια ασφάλιση, δια της πρώτης ασφαλιστικής κατηγορίας της παρ. 1 του άρθρου 39 του ν. 4387/2016. Ο χρόνος ασφάλισης που προκύπτει, δεν μπορεί να ξεπερνά τον έναν (1) πλήρη μήνα ανά Π.Π.Υ. (κάθε ημέρα ασφάλισης ισοδυναμεί με 1/25 του μήνα), με ημερομηνία έναρξης της ως άνω ασφάλισης την πρώτη του μήνα που εκδίδεται το Π.Π.Υ.. Ως συντάξιμες αποδοχές για τον υπολογισμό του ανταποδοτικού μέρους της σύνταξης ορίζεται το ποσό της ασφαλιστικής εισφοράς που έχει καταβληθεί διά του συντελεστή 0,20.

Ημέρες ασφάλισης = Καθαρή αμοιβή στον τίτλο κτήσης / 663,00 (βασικός μισθός ΕΓΣΣΕ)

Εάν τα ένσημα που προκύπτουν αναφέρονται σε μικρότερο χρονικό διάστημα από αυτό της γραπτής σύμβασης, τότε για καθαρά ασφαλιστικούς λόγους γίνεται προσαρμογή του χρόνου ασφάλισης στο μικρότερο χρονικό διάστημα.

Ο χρόνος ασφάλισης λογίζεται ως χρόνος ασφάλισης μη μισθωτών (πρώην Οργανισμού Ασφάλισης Ελεύθερων Επαγγελματιών, Ο.Α.Ε.Ε.) και αξιοποιείται βάσει των διατάξεων του πρώην Οργανισμού Ασφάλισης Ελεύθερων Επαγγελματιών (Ο.Α.Ε.Ε.). Προς τον σκοπό αυτόν, μικρότερα του μήνα διαστήματα ασφάλισης (ημέρες ασφάλισης) εκλαμβάνονται ως υποδιαιρέσεις του πλήρους μήνα. Ο χρόνος ασφάλισης αντιμετωπίζεται ως χρόνος μη μισθωτού και για τις ανάγκες εφαρμογής της παράλληλης ασφάλισης του ν. 4387/2016. Κατά τα λοιπά εφαρμογή έχουν οι διατάξεις του ν. 4387/2016.

Σε περίπτωση παράλληλης ασφάλισης για υγειονομική περίθαλψη σε μη εντασσόμενο στον e-Ε.Φ.Κ.Α. φορέα, τομέα, κλάδο ή λογαριασμό, με βάση την οποία έχει δοθεί εξαίρεση από την καταβολή εισφορών υπέρ e-Ε.Φ.Κ.Α., σύμφωνα με την παρ. 5 του άρθρου 36 του ν. 4387/2016, καταβάλλεται εισφορά υγείας στον φορέα που έχει επιλεγεί με βάση τις διατάξεις του .

**Βασικά χαρακτηριστικά:**

O Τίτλος Κτήσης υπηρεσιών εκδίδεται πάντα από την επιχείρηση που λαμβάνει την υπηρεσία.

**Περιεχόμενο:** πλήρη στοιχεία των συμβαλλόμενων , ημερομηνία ,αιτιολογία –περιγραφή υπηρεσίας ,αριθμητικώς και ολογράφως , οι φορολογικές και ασφαλιστικές επιβαρύνσεις.

Όταν η αμοιβή υπερβαίνει το ποσό των 500,00 ευρώ η συναλλαγή γίνεται πάντα τραπεζικά .

Οι αμοιβές με Τίτλο Κτήσης υπάγονται στην φορολογική κλίμακα των μη μισθωτών (ατομικές επιχειρήσεις ,ελεύθεροι επαγγελματίες).

Σε περίπτωση που εκδοθεί Τίτλος Κτήσης για τρεις ομοειδείς συναλλαγές που λαμβάνουν χώρα εντός εξαμήνου , αυτές θεωρούνται συστηματική διενέργεια οικονομικών πράξεων επιχειρηματικού χαρακτήρα .Αυτό συνεπάγεται ότι ο παρέχων την υπηρεσία θα πρέπει να προβεί στην τήρηση λογιστικών βιβλίων και στην έκδοση αποδείξεων για τις υπηρεσίες που προσφέρει.

Για να μην χαρακτηριστεί επιχειρηματική δραστηριότητα μια επαναλαμβανομένη ομοειδή συναλλαγή , θα πρέπει η επιχείρηση να εκδώσει έως δυο τίτλους κτήσης το εξάμηνο ανά ίδιο ΑΦΜ .

**Σημειώσεις**

ΝΟΜΟΣ 4826/2021 **Άρθρο 75**

Από την υποχρέωση ασφάλισης και καταβολής εισφορών εξαιρούνται τα πρόσωπα, υπέρ των οποίων εκδίδεται Π.Π.Υ.(Τίτλο Κτήσης ) για τα κάτωθι:

* **α)** Έσοδα από πνευματικά ή συγγενικά δικαιώματα επί έργων.
* **β)** Έσοδα από παραχώρηση δικαιώματος εκμετάλλευσης διπλώματος ευρεσιτεχνίας.
* **γ)** Αμοιβές από συμπτωματική πώληση προσωπικών περιουσιακών στοιχείων που δεν συνιστούν εμπορική δραστηριότητα.

Η αμοιβή με Π.Π.Υ. (Τίτλο Κτήσης )**δεν αναιρεί την υποχρέωση υπαγωγής στην ασφάλιση για την αιτία έκδοσης του Π.Π.Υ., με βάση τις γενικές, ειδικές και καταστατικές διατάξεις περί υπαγωγής στην ασφάλιση των εντασσόμενων στον e-Ε.Φ.Κ.Α. φορέων, κλάδων, τομέων και λογαριασμών και δεν απαλλάσσει τον εκδότη του Π.Π.Υ. και τον αμειβόμενο με Π.Π.Υ. από τις υποχρεώσεις που απορρέουν από τα άρθρα 38 έως 40 του ν. 4387/2016.**

Για τα πρόσωπα που αμείβονται με Παραστατικά Παρεχόμενων Υπηρεσιών (Π.Π.Υ.)Τίτλο Κτήσης , καταβάλλονται ασφαλιστικές εισφορές υπέρ του Ηλεκτρονικού Εθνικού Φορέα Κοινωνικής Ασφάλισης (e-Ε.Φ.Κ.Α.) για κύρια σύνταξη και υγειονομική περίθαλψη (παροχές σε είδος και σε χρήμα). **Η εισφορά υπολογίζεται επί της καθαρής αξίας** του παραστατικού και διαμορφώνεται **σε 13,33% υπέρ κύριας ασφάλισης** και σε **6,95% υπέρ υγειονομικής περίθαλψης**, εκ της οποίας. Η παρακρατούμενη εισφορά υπέρ κύριας ασφάλισης δεν μπορεί να υπερβαίνει το ποσό της πρώτη**6,45% για παροχές σε είδος και 0,50% για παροχές σε χρήμα** ασφαλιστικής κατηγορίας της παρ. 1 του άρθρου 39 του ν. 4387/2016 (Α΄ 85) ανά Π.Π.Υ., ενώ η παρακρατούμενη εισφορά υπέρ υγειονομικής περίθαλψης δεν μπορεί να υπερβαίνει το ποσό της πρώτης ασφαλιστικής κατηγορίας της παρ. 2 του άρθρου 41 του ν. 4387/2016 ανά Π.Π.Υ..

**Οι εισφορές βαρύνουν τον ασφαλισμένο στο σύνολό τους.**

**Υπόχρεος παρακράτησης και απόδοσης είναι ο εκδότης του παραστατικού.** Οι εισφορές δηλώνονται στον e-Ε.Φ.Κ.Α. μέσω Αναλυτικής Περιοδικής Δήλωσης μέχρι την τελευταία εργάσιμη ημέρα του επόμενου της έκδοσης του παραστατικού μήνα, και καταβάλλονται μέχρι την τελευταία εργάσιμη ημέρα του επόμενου της δήλωσης μήνα. Σε περιπτώσεις εκπρόθεσμης υποβολής ή καταβολής, επιβάλλονται σε βάρος του εκδότη του Π.Π.Υ. οι προβλεπόμενες από τη νομοθεσία επιβαρύνσεις.

***ΠΑΡΑΔΕΙΓΜΑ***

Φοιτητής κάνει καταμέτρηση στις ενεργοβόρες λάμπες Δήμου για λογαριασμό μιας επιχείρησης στην περιοχή της Πάτρας έναντι συνολικής αμοιβής 800€ με γραπτή σύμβαση διάρκειας δυο μηνών. (1/5/2021-30/6/202)

Υπολογισμός ενσήμων = 800,00/663,00 = 1,21

Συνεπώς ασφάλιση για ένα μήνα με 25 ένσημα και επιπλέον:

1 μήνας = 25 ένσημα

0,21 του μήνα πόσα ένσημα (μέθοδος των τριών)

0,21\*25 = 5,25 δηλαδή 5 ένσημα.

Επομένως, η ασφάλιση είναι συνολικά 25+5 = 30 ένσημα και υποβάλλεται στην ειδική εφαρμογή του ΕΦΚΑ για την περίοδο από 1/5/2022 έως 6/6/2022 ανεξάρτητα εάν η σύμβαση ορίζει διάρκεια δύο μηνών.

(προσαρμογή του χρόνου της σύμβασης αμιγώς μόνο για τις ανάγκες των ασφαλιστικών εισφορών και του χρόνου ασφάλισης)

* ***Εάν τα ένσημα που προκύπτουν αναφέρονται σε μεγαλύτερο χρονικό διάστημα από αυτό της γραπτής σύμβασης, τότε για καθαρά ασφαλιστικούς λόγους γίνεται προσαρμογή του χρόνου ασφάλισης στο χρονικό διάστημα της σύμβασης και μόνο.***
* ***\*\*\*\*Όταν μια γραπτή σύμβαση που αφορά Τίτλο Κτήσης υπηρεσιών είναι μικρότερης διάρκειας από ένα μήνα, ο κανόνας για να υπολογιστεί ο χρόνος ασφάλισης είναι εάν το ημερήσιο εισόδημα (καθαρή αμοιβή/ ημέρες απασχόλησης) υπερβαίνει τα 663/25=26,52 ευρώ***

***Ημερήσιο εισόδημα >26,52€ Ο χρόνος ασφάλισης είναι αυτός που ορίζεται στη γραπτή σύμβαση***

***Παράδειγμα:***

Μοδίστρα υφαίνει πανιά για λογαριασμό μιας επιχείρησης σε συγκεκριμένη περιοχή έναντι συνολικής αμοιβής 6.000€ με γραπτή σύμβαση διάρκειας δυο μηνών. (1/3/2022-31/5/2022)

Υπολογισμός ενσήμων = 6.000,00/663,00 = 9,05

Συνεπώς ασφάλιση για ένα μήνα με 25 ένσημα και επιπλέον:

1 μήνας =25 ένσημα

0,05 του μήνα πόσα ένσημα (μέθοδος των τριών )

0,05\*25=1,25 ένσημα.

Επειδή η ασφάλιση της μοδίστρας είναι συνολικά 9 μήνες και 1 ένσημο, γεγονός που υπερβαίνει τους δύο μήνες της γραπτής σύμβασης, τότε γίνεται προσαρμογή του χρόνου ασφάλισης στους δύο μήνες της σύμβασης ως εξής:

|  |  |
| --- | --- |
| **ΣΥΝΟΛΙΚΗ ΑΜΟΙΒΗ** | **6.000,00 ευρώ** |
| - Παρακράτηση φόρου 20% | 1200,00 ευρώ |
| - Χαρτόσημο 3,6% | 216,00 ευρώ |
| Αμοιβή μετά τις επιβαρύνσεις | 4584,00 ευρώ |
| Υπολογισμός ΕΦΚΑ \*20,28% | 929,64 ευρώ |

\*\*Οι συνολικές ασφαλιστικές εισφορές θα υποβληθούν για το διάστημα από 1/3/2022 έως 31/05/2022 δηλαδή στο χρονικό διάστημα της σύμβασης εξ ημισείας: 929,64 /2 = 464,82€ για το μήνα Μάρτιο 2022 και 464,82€ για το μήνα Μάιο 2022.

**Τίτλος Κτήσης & MyData**

O Τίτλος Κτήσης περιλαμβάνει τους παρακάτω τύπους παραστατικών

|  |  |
| --- | --- |
| **3.1** | **Τίτλος Κτήσης (Μη υπόχρεος Εκδότης )** |
| 3.2 | Τίτλος Κτήσης (άρνηση έκδοσης από υπόχρεο Έκδοτη) |

**3.1**

Υποχρέωση Διαβίβασης ο Εκδότης

Το παραστατικό Τίτλος Κτήσης (μη υπόχρεος εκδότης ) διαβιβάζεται υποχρεωτικά μόνο από τους Εκδότες του.

|  |  |  |  |
| --- | --- | --- | --- |
| **Ιδιότητα Αποστολέα** | **Απεικόνιση Εσόδων-Εξόδων** | **Απεικόνιση Εσόδων-Εξόδων** | **Συσχετιζόμενα παραστατικά** |
| Παραστατικών | Εκδότη Παραστατικών | Λήπτη Παραστατικών | Ανά περίπτωση |
|  | | | |
| Εκδότης | Έξοδο(-) | Αντισυμβαλλόμενος –μη υπόχρεος σε τήρηση βιβλίων | Με πιστωτικό (5.1)/με Ακυρωτικό (Α) |

Τρόπος ενημέρωσης Αναλυτικού Βιβλίου Εκδότη-Λήπτη

Το παραστατικό Τίτλος Κτήσης (μη υπόχρεος Εκδότης ) λειτουργεί αντίστροφα , ο Εκδότης είναι στην ουσία ο Λήπτης των αγαθών – υπηρεσιών και η διαβίβαση ενημερώνει το Αναλυτικό Βιβλίο του στο σκέλος των Εξόδων . Δεν ενημερώνει το σκέλος των Εσόδων , διότι ο αντισυμβαλλόμενος είναι μη υπόχρεος σε τήρηση βιβλίων (π.χ. ιδιώτης ).Μπορεί να συσχετίζεται με πιστωτικό ή ακυρωτικό στοιχείο ανά περίπτωση που ενδέχεται να εκδοθεί –διαβιβαστεί μεταγενέστερα .

Δεν ενημερώνει το Αναλυτικό Βιβλίο ΑΑΔΕ –Αντισυμβαλλόμενος μη υπόχρεος σε τήρηση βιβλίων

**3.2**

Υποχρέωση Διαβίβασης ο Εκδότης

Το παραστατικό Τίτλος Κτήσης (άρνηση έκδοσης από υπόχρεο Εκδότη) διαβιβάζεται υποχρεωτικά μόνο από τους Εκδότες του .

Τρόπος Ενημέρωσης Αναλυτικού Βιβλίου Εκδότη – Λήπτη

|  |  |  |  |
| --- | --- | --- | --- |
| **Ιδιότητα Αποστολέα** | **Απεικόνιση Εσόδων –Εξόδων** | **Απεικόνιση Εσόδων- Εξόδων** | **Συσχετιζόμενα Παραστατικά** |
| Παραστατικών | Εκδότης Παραστατικών | Λήπτης Παραστατικών | Ανά Περίπτωση |
|  | | | |
| Εκδότης | Έξοδο (-) | Έσοδο(+) | Με Ακυρωτικό (Α) |

Ο Τίτλος Κτήσης (άρνηση έκδοσης από υπόχρεο Εκδότη ) λειτουργεί αντίστροφα , ο Εκδότης είναι στην ουσία ο Λήπτης των αγαθών υπηρεσιών και η διαβίβαση ενημερώνει το Αναλυτικό Βιβλίο του στο σκέλος των Εξόδων και το Αναλυτικό Βιβλίο του Λήπτη στο σκέλος των Εσόδων .Μπορεί να συσχετίζεται με ακυρωτικό στοιχείο που ενδέχεται να διαβιβαστεί μεταγενέστερα .

*Εν κατακλείδι*

Η πρώτη περίπτωση αφορά 3.1

Έκτακτη αμοιβή μη επαγγελματιών

\*H άρνηση έκδοσης αποτελεί παράλληλα αναφορά αδικήματος φοροδιαφυγής προς την φορολογική αρχή

**Χρησιμοποιείται**

α) το παραστατικό 3.1 για τις αποδείξεις επαγγελματικών δαπανών αμοιβών τρίτων μη ελεύθερων επαγγελματιών. Επίσης χρησιμοποιείται για αγορές από μη υπόχρεους σε έκδοση παραστατικού π.χ. τιμολόγιο αγοράς αγροτικών προϊόντων από αγρότη ειδικού καθεστώτος ή τιμολόγιο αγοράς αγαθών από ιδιώτη.

β) Το παραστατικό 3.2 Χρησιμοποιείται ως "τιμολόγιο δαπάνης/αγοράς λόγω άρνησης έκδοσης από υπόχρεο" όπως αυτό προβλέπεται στα ΕΛΠ (Ν.4308/2014, Αρ.8 παρ. 11) όταν ο υπόχρεος σε έκδοση προμηθευτής αρνείται να εκδώσει το φορολογικό στοιχείο της συναλλαγής εντός της νόμιμης προθεσμίας. Για την ώρα το 3.2 Παραστατικό είναι ανενεργό.